section_heading: BMW E34
paragraph_text: Treća generacija, model E34, se proizvodio od 1988. – 1996. godine. U prvim modelima E34 dolazio je sa šesterocilindričnim 12 ventilskim motorima, kasnije su zamijenjeni 24 ventilskima. U BMW E34 uvedeni su i prvi "manji" V8 motori, 530i i 535i. BMW se modelom E34 518g okušao i u serijskom automobilu pogonjenom LPG gorivom, model nije zaživio komercijalizaciju. BMW 540i bio je dostupan s automatskim mjenjačem i šesterobrzinskim ručnim mjenjačem. Takav model poznat pod 540i6 isporučivao se u Kanadu umjesto modela M5 zbog ekoloških normi koje klasičan M5 nije zadovoljavao. Ova limitirana serija zvala se M540i6. E34 serija 5 je nudila i BMW-ov xDrive pogon na sve kotače u 525iX modelu. BMW E34 M5 prvi je postavio standarde za športske limuzine tog i nadolazećeg vremena. Ova generacija je bila tehnički napredna i imala je odlična vozna svojstva, također se pokazala sigurnom i vrlo pouzdanom. Mjenjači u ovoj seriji 5 su automatski s 4 i 5 stupnjeva proizvedeni od strane ZF kompanije i ručni s 5 i 6 stupnjeva proizvedeni od strane Getrag-a. BMW E34 serija 5 je prodana u preko 1,3 milijuna primjeraka.